Nordre Saulo

Nordre Saulo (lulesamisk: Nuortta Sávllo, hvilket brukes på svenske kart) er et fjell på grensen mellom Saltdal kommune i Nordland og Arjeplog kommune i Norrbottens län, Sverige. Toppunktet har en høyde på 1 768 moh. Den norsk-svenske grense går over toppen og utgjør det høyeste punktet langs grensen. 

Fjellets primærfaktor på over 1 000 meter er blant de 100 høyeste i Skandinavia.

Ca. 350 m nord for toppen ligger en lavere topp på norsk side av grensen med høyde 1 756 moh. I skaret mellom de to toppene, litt øst for sadelpunktet, ligger riksrøys 236Aa (1 670 moh.), som markerer grensen mellom de to landene. 200 meter lenger sør er det bygget en såkalt «utligger», et mindre grensemerke med betegnelsen «236Au1», på det høyeste punktet langs den norsk-svenske grensen, 1752 moh.

På svensk side omtrent 10 km sør for Nordre Saulo ligger Årjep Sávllo (dvs Søndre Saulo) som også har to topper.

 Se også 
 Liste over fjell i Skandinavia

 Fotnoter 

Referanser

Kategori:Fjell i Saltdal
Kategori:Fjell i Lappland i Sverige
Kategori:Arjeplog kommune
Kategori:Den norske riksgrensen
Kategori:Fjell over 1000 meter